Пастанова Совета Народных Камісараў БССР “Аб дадатках і папраўках да пастановы СНК БССР "Аб зменах і спрашчэнні беларускага правапіса"”.

Совет Народных Камісараў БССР пастанаўляе: зрабіць у пастанове СНК БССР ад 26 жніўня 1933 г. “Аб зменах і спрашчэнні беларускага правапіса” (З. З. БССР 1933 г. № 33 паст. 230) наступныя дадаткі і папраўкі:

1. Арт. 9 запісаць у наступнай рэдакцыі:

“9. Не падпарадкоўваць агульнаму правілу аб аканні, а пісаць праз “о” наступныя інтэрнацыянальныя рэволюцыйныя словы: рэволюцыя, совет, большэвік, комуна, соцыалізм, комунізм, Комінтэрн, комсомол, пролетарый, піонер, з усімі ад іх вытворнымі словамі і новаўтварэннямі, а таксама і слова Профінтэрн. У астатніх іншамоўных словах замест “о” пісаць “а” (маналог), але захаваць “е” (“э”) (прафесар, тэлеграф)”.

2. Пункт “д” арт. 17 запісаць у наступнай рэдакцыі:

“д) імёны і прозвішчы іншых моў і геаграфічныя назвы не перакладаць як у поўным напісанні, так і ў скарочаным, і пачатковае “о”, “в”, “т”, “сч” ва ўсіх прозвішчах і геаграфічных назвах пісаць праз “о”, “в”, “т”, “сч”: Владзімір Ільіч Ленін, В. І. Ленін, Іосіф Вісарыонавіч Сталін, І. В. Сталін, Орджонікідзе, Терэхаў, Терэк, Терэхоўка, Владзікаўказ, Владзімірскі, Твер”.

3. У арт. 23 выключыць слова “асабліва”.

Старшыня Совета Народных Камісараў БССР М. Галадзед

Нам. Кіраўніка Спраў Совета Народных Камісараў БССР А. Мацко

7 снежня 1933 г.
г. Менск
Апублікована ў № 271 газеты “Звязда” за 9/ ХІІ – 1933 г.

[Збор законаў і загадаў Рабоча-Сялянскага Ўраду Беларускай Сацыялістычнай Савецкай Рэспублікі. – 1933. – № 51. – Арт. 335]